burgasdotpro/wikipedia huggingface dataset:
Dagmar Pecková

Dagmar Pecková (* 4. apríl 1961, Chrudim) je česká operná speváčka, mezzosopranistka.
Život a hudobná kariéra.
Život.
Pochádza z Medlešic, miestna časť Chrudimi. V súčasnosti je vydatá za nemeckého hudobníka Klausa Schiessera. Má dve deti: syna Theodora, ktorého otec je violončelista Aleš Kaspřík, zo súčasného manželstva dcéru Dorotheu. Jej predchádzajúcim manželom bol novinár Jiří Vejvoda.
Hudobná kariéra.
Absolvovala Pražské konzervatórium a operné štúdie v Drážďanoch. Pôsobila v drážďanskej Semperovej opere a Štátnej opere v Berlíne, predstavila sa aj na mnohých ďalších významných svetových scénach (Stuttgart, Ženeva, Mníchov, San Francisco, Paríž, Barcelona, atď.) vrátane londýnskej Royal opera house Covent Garden.
V rámci svojej koncertnej činnosti vystupuje na pódiách vo Viedni, Madride, Londýne, Tokiu, Zürichu, Montreale, Moskve a ďalších mestách. Spievala aj v newyorskej Carnegie Hall. Vystupuje tiež na medzinárodných festivaloch v Bregenze, Salzburgu (Salzburger Festspiele), Prahe (Pražská jar), Edinburghu (Edinburgh International Festival) alebo San Sebastiane. Na festivale Schleswig-Holstein Music Festival bola v roku 2014 rezidenčnou umelkyňou.
Spolupracuje s Českou filharmóniou i dirigentmi (Jiří Bělohlávek, Sir Charles Mackerras, Richard Hickox, Libor Pešek , atď.). Medzi jej najdôležitejšie nahrávky patria CD s áriami Gustava Mahlera a Wolfganga Amadea Mozarta.
V roku 1999 dostala Cenu Thálie v oblasti opery za postavu Carmen v inscenácii pražského Národního divadla.
Diskografia.
V roku 2015 vydala Dagmar Pecková v spolupráci s vydavateľstvom Supraphon album s názvom Hriešnici, na ktoré naspievala árie osudových hrdiniek ako Mária Magdaléna, Herodiada, Dalila, Medea, Elektra alebo Salome. Nahrávanie prebehlo v spolupráci s dirigentom Aleksandarom Markovičom, Slovenskou filharmóniou a Slovenským filharmonickým zborom.
Guitar Gangsters &amp; Cadillac Blood

Guitar Gangsters &amp; Cadillac Blood je tretí štúdiový album dánskej heavy metalovej skupiny Volbeat. Album sa dostal na 1. miesto v dánskych aj fínskych albumových rebríčkoch, zostávajúc na predchádzajúcom mieste tridsať po sebe idúcich týždňov, kým sa na ňom na krátky čas neobjavil aj v roku 2014. Album sa tiež vysoko umiestnil v rebríčkoch viacerých ďalších krajín. Tento album je pokračovaním veľmi úspešného druhého albumu skupiny, ktorý dosiahol platinový status v Dánsku a výrazne zvýšil popularitu skupiny Volbeat v Dánsku, ako aj značne zvýšil popularitu v blízkych krajinách.
Niekoľko piesní vyšlo ako single albumu: „Maybellene i Hofteholder“, „Mary Ann's Place“ a „We“. „Maybellene i Hofteholder“ sa ukázal ako veľmi úspešný v rodnej krajine skupiny Volbeat, Dánsku, zostávajúc v dánskych rebríčkoch počas 12 týždňov a prípadne dosahujúci 5. miesto. Pre skladbu tiež vytvorili hudobné video.
Druhý singel albumu, „Mary Ann's Place“, sa taktiež umiestnil v rebríčkoch v Dánsku; aj keď nebol tak úspešný ako predchádzajúci singel. Dosiahol len 35. miesto v dánskom rebríčku a vydržal tu 3 týždne. Skladba je pútavá pre pokračovanie príbehu rodiny Nessovcov, ktorý začal na debutovom albume s piesňami „Danny &amp; Lucy (11PM)“ a „Fire Song“ a pokračoval v predchádzajúcom albume skupiny s piesňou „Mr. &amp; Mrs. Ness“. „Mary Ann's Place“ sa ukáže ako posledná nahrávka v príbehu, kým sa na ôsmom štúdiovom albume skupiny Volbeat, "Seal the Deal &amp; Let's Boogie", vydala takmer o 8 rokov neskôr skladba „You Will Know“. Pre skladbu, ktorá kronikuje vyššie spomínaný príbeh od začiatku, bolo vytvorené hudobné video.
Skladba „We“ tiež vyšla ako singel a bol pre ňu vytvorený aj videoklip, ale skladbe sa nepodarilo umiestniť v rebríčku. 
"Guitar Gangsters &amp; Cadillac Blood" obsahuje 14 nových skladieb, vrátane coververzie skladby Jimmyho Worka ako bonusovej skladby vo všetkých vydaniach nahrávky (táto skladba, „Making Believe“, bola tiež nahraná skupinou Social Distortion na ich albume "Somewhere Between Heaven and Hell", pôvodne napísaná a vytvorená Jimmym Workom. Coververzia od skupiny Volbeat bola založená na verzii od skupiny Social Distortion). Sedem skladieb zdieľa bežnú lyrickú tému, ktorá bude pokračovať v budúcich nahrávkach, umelecké diela sú tiež založené na tomto príbehu. Obal a umelecké diela sú dielom Karstena Sanda. Album bol nahraný v štúdiu Jacoba Hansena, Hansen Studios. Hansen tiež produkoval dve predchádzajúce nahrávky.
„Still Counting“ sa znovu objavila na "Beyond Hell / Above Heaven". Dňa 21. júla 2012 bola „Still Counting“ skladbou číslo jedna v "Billboard" rebríčku Hot Mainstream Rock Tracks.
Zoznam skladieb.
Všetky skladby sú napísané Michaelom Poulsenom, okrem tých kde je napísané inak.
Beatallica

Beatallica americká recesistická hudobná skupina, ktorá miesi spolu hudbu skupín The Beatles a Metallica. 
Ich piesne sú najčastejšie prepojenými skladbami The Beatles a Metallica, ktoré majú príbuzné názvy: napríklad ich nahrávka „The Thing That Should Not Let It Be“ skutočne kombinuje piesne „Let It Be“ (Beatles) a „The Thing That Should Not Be“ (Metallica), pieseň „And Justice for All My Loving“ je reálne zložená z „…And Justice for All“ (Metallica) a „All My Loving“ (Beatles). Niekedy sa stáva, že skupina nahrá pieseň The Beatles ako základ s modifikovaným textom. Texty skladieb tématický balancujú medzi dvoma piesňami, príležitostne sa stane, že nevychádzajú zo žiadnej, no v komickej rovine odkazujú na heavy metalovú hudbu, komunitu metalových fanúšikov či témy, ktoré rieši v svojej tvorbe kapela Metallica. Zatiaľ čo rytmika a melódia sú zvyčajne vychádza z The Beatles, hudba je hraná v metalovom štýle, v ktorom sú zakomponované štýlové rífy a gitarové sóla charkteristické pre Metallicu. Neustále vtipkovanie, ktoré je v textoch kritizuje zmodernizovaný metalový žáner, glam metal, ktorý prezentuje využitím thrash metalovéhu spôsobu glorifikácie krvavých tém. V ich verzii skladby „I Want to Hold Your Hand“ s názvom „I Want to Choke Your Band“ („Chcem zaškrtiť vašu kapelu“) sa nachádza jeden z príkladov, kedy sa kriticky vyjadrujú ku glam metalu. Napriek tomu, že okolo kapely Beatallica vznikajú v médiách určité nedorozumenia, skupina Metallica sa viackrát kladne vyjadrila o ich komediálnom štýle.
Discography.
Do roku 2007, boli nahrávky skupiny Beatallica k dispozícii na stiahnutie vo formáte MP3 a FLAC.
Libido

Libido môže byť (spravidla v psychológii):
Montmartin-sur-Mer

Montmartin-sur-Mer môže byť:
Drajv

Drajv (iné názvy: drive, driv [vyslov: drajv]; angl. "drive") môže byť:
Drive môže byť aj:
Hartmut Michel

Hartmut Michel (* 18. júl 1948, Ludwigsburg, Nemecko) je nemecký chemik.
Študoval na Univerzite Tübingen. Od roku 1987 je vedúcim oddelenia molekulárnej biológie membrán na Inštitúte Maxa Plancka pre biochémiu v Mníchove a profesorom na Goethe-Universität Frankfurt.
V roku 1988 získal spolu s Johannom Deisenhoferom a Robertom Huberom Nobelovu cenu za chémiu za ich práce o trojrozmernej štruktúre centier fotosyntézy.
Benzoan sodný

Benzoan sodný je organická zlúčenina, ktorá sa používa ako konzervačná látka. E číslo tejto látky je E211. Je to sodná soľ kyseliny benzoovej. Pripraviť sa dá pomocou reakcie medzi hydroxidom sodným a kyselinou benzoovou.
Výroba.
Priemyselne sa benzoan sodný vyrába neutralizáciou kyseliny benzoovej, ktorá sa vyrába čiastočnou oxidáciou toluénu s kyslíkom
Využitie.
Konzervačná látka.
Benzoan sodný sa najčastejšie používa v kyslých jedlách ako napríklad sýtené nápoje (obsahujú kyselinu uhličitú), lekváry a ovocné džúsy (kyselina citrónová), nakladané uhorky (kyselina octová). V kyslých jedlách sa používa, pretože sa v nich ľahšie reaguje a vytvára kyselinu benzoovú, ktorá bráni rastu baktérií a plesní. Takisto sa používa ako konzervačná látka v niektorých kozmetických výrobkoch a liekoch. Kyselina benzoová sa priamo používa málokedy, kvôli jej nízkej rozpustnosti vo vode. Podľa oficiálneho vyjadrenia výboru pre ústavné veci EÚ sa v jedle pre zvieratá môže najviac nachádzať 0,1% benzoanu sodného. V Británii bolo používanie benzoanu sodného v perlivých nápojoch nahradené sorbanom draselným.
Farmaceutické využitie.
Benzoan sodný sa používa na liečbu porúch močovinového cyklu, kvôli svojej schopnosti viazať aminokyseliny. Telo je potom schopné tieto aminokyseliny vylúčiť, čím sa znižuje hladina amoniaku v tele.Nedávne štúdia dokázali, že benzoan sodný môže pomôcť ako dodatočná liečba (1 gram na deň), pri liečbe schizofrénie.Benzoan sodný sa takisto využíva pri liečbe hyperamonémie.
Ostatné využitia.
Benzoan sodný sa pridáva do palivovej zmesi pre ohňostroje, ktorý pri horení vydáva piskľavý zvuk.
Mechanizmus konzervácie jedla.
Po tom ako sa kyselina benzoová absorbuje do bunky mikroorganizmu znižuje sa tým vnútrobunkové pH. Keď pH klesne pod 5 alebo nižšie, anaerobné kvasenie glukózy sa prudko zníži, čo spomaľuje rast mikroorganizmov, ktoré sú zodpovedné za skazenie jedla.
Možné zdravotné riziká.
Tvorba benzénu v perlivých nápojoch.
Pokiaľ sa v nápoji nachádza benzoan sodný alebo benzoan draselný spolu s kyselinou askorbovou (E300, vitamín C), može dojsť ku dekarboxylácii kyseliny benzoovej čím vzniká benzén, ktorý je karcinogénny. Keď ale FDA testovala rôzne nápoje, ktoré obsahovali benzoan aj kyselinu askorbovú zistili, že vo väčšine neboli hladiny benzénu vyššie než tie, ktoré svetová zdravotnícka organizácia považuje za nebezpečné. Bolo takisto zistené, že tvorba benzénu je rýchlejšia pri vyššej teplote a vystavení nápoju svetlu.
Spojitosť s hyperaktivitou.
Podľa štúdia, ktoré v 2007 uverejnila FSA je možné, že určité umelé farbivá v kombinácii s benzoanom sodným môžu byť spojené s hyperaktívnym správaním. Keďže, ale boli výsledky ohľadom benzoanu sodného nejasné FSA odporúčali spraviť ďalší výskum.
Mučínska vrchovina

Mučínska vrchovina je geomorfologický podcelok Cerovej vrchoviny. Najvyšší vrch podcelku je vysoký pohraničný vrch Hallgato.
Polohopis.
Podcelok zaberá západnú časť pohoria a z južnej strany ho vymedzuje slovensko-maďarská hranica. Na území Slovenska ho zo západu a severu ohraničujú Novohradské terasy Lučeneckej kotliny. Východným smerom pokračuje Cerová vrchovina podcelkom Fiľakovská brázda, na juhovýchode nadväzuje Hajnáčska vrchovina.
Fiľakovská brázda

Fiľakovská brázda je geomorfologický podcelok Cerovej vrchoviny.
Polohopis.
Podcelok zaberá pás územia v povodí riečky Belina, západne od centrálnej časti pohoria. Zo severu ho ohraničujú Novohradské terasy Lučeneckej kotliny, zvyšná časť susedí už len s podcelkami Cerovej vrchoviny. Na západe leží Mučínska vrchovina, na juhu a juhovýchode nadväzuje Hajnáčska vrchovina a východným smerom pokračuje Bučenská vrchovina.
Chránené územia.
V juhovýchodnej časti podcelok zasahuje do CHKO Cerová vrchovina.
Doprava.
Údolím Beliny vedú dôležité komunikácie; cesta I/71 z Lučenca do Salgótarjánu, rovnakým smerom vedie i železničná trať Fiľakovo – Somoskőújfalu.
Mecano

Mecano bola španielska popová kapela, ktorá vznikla v Madride v roku 1981 a bola aktívna až do roku 1992. Počas tohto obdobia vydala 6 štúdiových albumov a 1 koncertný. Krátky comeback mala v roku 1998, kedy vyšiel kompilačný album s niekoľkými novými skladbami. Mecano sa stala jednou z najúspešnejších španielskych popových kapiel všetkých čias. Kapela je s viac ako 25 miliónmi albumov po celom svete dodnes najpredávanejšou španielskou kapelou. V čase svojho pôsobenia bola považovaná za avant-gardu.
Kapela fungovala v zložení: Ana Torroja (speváčka) a bratia Nacho Cano a José María Cano. V štúdiu a pri živých vystúpeniach s kapelou spolupracovali hudobníci ako Arturo Terriza, Manolo Aguilar, Nacho Mañó, Javier Quílez, Ángel Celada a Óscar Astruga.
Hudobnú kariéru skupiny možno rozdeliť na dve odlišné etapy. Prvá, do roku 1985, bola v podstate synthpop, zatiaľ čo v druhej etape Mecano hralo viac akustický pop rock s prvkami balady, tanca, flamenka, bossanovy, tanga, salsy, rumba flamenca, bolera, pasodoble, a dokonca aj reggae.
Nevídaný úspech mala aj v Hispánskej Amerike. Vďaka úprave niektorých svojich skladieb do iných jazykov prerazili aj v nešpanielsky hovoriacich krajinách ako Taliansko a Francúzsko, napr. s piesňou" ""Une femme avec une femme "(v španielskej verzii "Mujer contra mujer").
Medzi najväčšie hity patria "Hoy no me puedo levantar", "Maquillaje", "Aire", "Hijo de la Luna", "Me cuesta tanto olvidarte", "Cruz de navajas", "Mujer contra mujer", "La fuerza del destino", "Un año más", či "El 7 de septiembre".
Citalopram

Citalopram je antidepresívum zo skupiny SSRI. Okrem liečby depresie sa v niektorých krajinách takisto používa na liečbu iných porúch. V Spojenom kráľovstve, Austrálii a väčšine európskych krajinách sa používa aj na liečbu panickej poruchy bez alebo s agorafóbiou. V Španielsku a Dánsku sa používa na liečbu obsedantno-kompulzívnej poruchy.
Použitie.
Depresia.
Britský národný inštitút pre excelenciu v zdravotnej starostlivosti zaradil Citalopram na 5. miesto z 10 antidepresív, ktoré boli hodnotené podľa ich účinnosti a na 4. miesto, podľa nákladovej účinnosti. Údaje o účinnosti Citalopramu pri liečbe depresie u detí sú, ale nejasné.
Panická porucha.
Citalopram sa používa na liečbu panickej poruchy s alebo bez agorafóbiou v Británii, Európskych krajinách a Austrálii. Dávkuje sa 10 mg/d, pričom sa môže v prípade potreby zvyšovať až na 40 mg/d.
Ostatné.
Citalopram sa často využíva na liečbu úzkosti, obsedantno-kompulzívnej poruchy, dystýmie, Dysmorfofóbie a predmenštruačnej dysforickej poruchy.&lt;br&gt;
Ukázalo sa, že je efektívny pri 85% pacientov s generalizovanou úzkostnou poruchou. Pri liečbe obsedantno-kompulzívnej poruchy je jeho účinnosť porovnateľná s Fluvoxamínom a Paroxetínom. Pri liečbe sociálnej úzkostnej poruche je účinnosť porovnateľná s Moklobemidom. Podľa niektorých štúdií môže byť citalopram užitočný pri zmierňovaní impulzívneho a agresívneho správania. Takisto je účinejší než placebo pri behaviorálnych poruchách spôsobených demenciou. Takisto sa úspešne použil pri liečbe hypersexuality spôsobenej Alzheimerovou chorobou.
Vedľajšie účinky.
Bežnými vedľajšími účinkami Citalopramu sú únava, nespavosť, zvýšenie chuti do jedla, nevoľnosť, nadmerné močenie, sexuálna dysfunkcia, nadmerné potenie a sucho v ústach. Menej často sa objavujú aj srdcové arytmie, zmeny krvného tlaku, zvracanie, rozšírené zreničky, úzkosť a bolesti hlavy. Vzácne môže vyvolať halucinácie a vážne alergické reakcie.&lt;br&gt;
Pokiaľ je Citalopram náhle vysadený môže dôjsť k abstinenčným príznakom, ako napríklad problémy so spánkom, tŕpnutie končatín, pocity úzkosti, problémy so zrakom, búšenie srdca a triašky. Z tohto dôvodu by sa mali po skončení liečby Citalopramom dávky lieku znižovať postupne.
Metabolizmus.
Citalopram je metabolizovaný najmä enzýmom CYP2C19, ale aj enzýmami CYP3A4 a CYP2D6. Má eliminačný polčas 35 hodín, pričom 80% odstráni pečeň a 20% obličky. Eliminácia môže trvať dlhšie u starších ľudí alebo u ľudí s poruchou pečene alebo obličiek. Po začiatku užívania denných dávok trvá približne 1 týždeň, kým sa dosiahne stabilná hladina v krvi.
Martin Herem

Generálmajor Martin Herem (* 17. december 1973, Tallinn, Estónska SSR) je estónsky generál.
V súčasnosti je od 15. júla 2016 Náčelník Štábu Estónskych obranných síl V januári 2018 bol ministrom obrany navrhnutý do funkcie Veliteľa Estónskych obranných síl, ktorú prevezme 5. decembra 2018, dovtedy bude vykonávať svoju doterajšiu funkciu.
Vojenská kariéra.
Svoju vojenskú kariéru v Estónskych ozbrojených silách začal v roku 1992. Ešte predtým sa po obnovení nezávislosti Estónska podieľal na spoluzaložení Obrannej ligy. Po ukončení Estónskej národnej vysokej škole obrany a získaní magisterského titulu pracoval ako veliteľ čaty a v štábnych a veliteľských funkciách na úrovni práporu. Po absolvovaní Baltickej vysokej školy obrany vyučoval taktiku na Estónskej národnej vysokej škole obrany. Zúčastnil sa tiež misii v Iraku.
V roku 2006 bol povýšený na majora. Od roku 2007 bol veliteľom štábu a neskôr veliteľom Severovýchodného obranného veliteľstva. V roku 2009 bol povýšený na podplukovníka. Od roku 2012 bol zástupcom veliteľa Estónskej národnej vysokej školy obrany a od roku 2013 jej veliteľom. V rovnakom roku bol povýšený na plukovníka. Od 15. júla 2016 je Náčelníkom Štábu Estónskych obranných síl, stal sa prvým absolventom Estónskej národnej vysokej školy obrany v tejto funkcii. Od roku 2017 bol brigádnym generálom.
V januári 2018 bol ministrom obrany (Jüri Luik) navrhnutý do funkcie veliteľa Estónskych obranných síl. Po prerokovaní v Rade národnej bezpečnosti estónske parlamentu bol na pozíciu menovaný vládou. Funkcie sa ujme 5. decembra 2018. Súčasný veliteľ je generál Riho Terras. Vo februári 2018 ho prezidentka Kersti Kaljulaidová povýšila na generálmajora.
Ius soli

Ius soli je právna zásada, podľa ktorej má dieťa právo na občianstvo toho štátu, na ktorého území sa narodilo. V Európe, Afrike alebo Ázii nie je veľmi bežná, naopak veľmi rozšírená je v Amerike.
Slovensko.
Na Slovensku dieťa nadobúda štátne občianstvo vtedy, ak je aspoň jeden z jeho rodičov občanom SR,&lt;ref name="40/1993 Z. z."&gt;§ 5 zákona NR SR č. 40/1993 Z. z. o štátnom občianstve Slovenskej republiky&lt;/ref&gt; podobne ako vo väčšine európskych, afrických a ázijských krajín sa tu teda uplatňuje zásada "ius sanguinis" (nie "ius soli"). 
Výnimku tvoria (podobne ako v iných štátoch) nasledujúce prípady: 
V týchto prípadoch sa teda výnimočne uplatňuje "ius soli". Ak by tieto podmienky neexistovali, deti v spomínaných prípadoch by logicky nemali nárok na občianstvo žiadneho štátu a automaticky by sa stali tzv. apolitmi, teda ľuďmi bez štátnej príslušnosti. Takéto prípady sa snaží obmedziť tzv. Dohovor o redukovaní počtu osôb bez štátnej príslušnosti z roku 1961, ku ktorému Slovensko pristúpilo.
Alexander Dilles

Alexander Dilles (*14. marca 1835 Vráble – † 28. júla 1907 Žabokreky nad Nitrou) (celým menom Dillesz Sándor Erazmus Nepomuki János, maď.) bol uhorský archeológ, hlavný slúžny okresu Vráble v Tekovskej župe, spisovateľ a zakladateľ Tekovského múzea v Zlatých Moravciach (dnes Mestské múzeum Zlaté Moravce).
Život.
On a jeho manželka, Mária Batthyány, darovali svoju bohatú archeologickú zbierku stolici a tým položili vlastne základy múzea. Alexander bol hlavným zástupcom Tekovskej stolice a neskôr hlavný slúžny vrábeľského okresu v rokoch 1890 – 1894. Napísal viacero historických úvah. Jeho archeologické články boli vydávané v odborných časopisoch. Pre zväzok Tekov o uhorských stoliciach vypracoval časť zaoberajúcu sa pravekom.
Rodina.
Mal manželku Máriu rod. Batthyány. Jeho otec, Štefan Dilles, bol kráľovským vrábeľským poštmajstrom vo Vrábľoch.
Halotán

Halotán je inhalačné celkové anestetikum. Je to halogénderivát etánu so systematickým názvom 2-bróm-2-chlór-1,1,1-trifluóretán. Najčastejšie sa predáva pod obchodným názvom Fluothane. Aj keď je účinným anestetikom, nie je účinným analgetikom a má priemerné svalovo relaxačné účinky. Na svetle je nestabilný a preto sa skladuje v hnedých flašiach a pridáva sa do neho 0,01% tymolu na stabilizáciu.&lt;br&gt;
Po inhalácii sa môžu vyskytnúť srdcové arytmie, spomalenie dýchania alebo problémy s pečeňou. Nemal by sa podávať ľuďom s porfýriou alebo tým, u ktorých sa v rodine alebo u nich vyskytla malígna hypertermia. Nie je známe či je jeho používanie počas tehotenstva škodlivé pre plod, ale jeho používanie ako anestetikum počas cisárskeho rezu sa neodporúča. Halotán je chirálna molekula a podáva sa ako racemát.&lt;br&gt;
Jeho cena v rozvojových krajinách sa pohybuje medzi 22 až 52 amerických dolárov za 250 ml fľašku. Vo vyspelých krajinách sa namiesto halotánu väčšinou už používajú novšie anestetiká, ako napríklad sevoflurán.
Výroba.
Priemyselná výroba halotánu začína od trichlóretylénu, ktorý reaguje s fluórovodíkom za prítomnosti chloridu antimonitého ako katalyzátoru pri 130 °C. Touto reakciou vznikne 2-chlór-1,1,1-trifluóretán. Z toho potom pri reakcii s brómom pri 450 °C vzniká halotán.
Vedlajšie účinky.
Približne v 1 z 10 000 prípadov viedla inhalácia halotánu k vážnemu poškodeniu pečene. Predpokladá sa, že toxicitu pre pečen spôsobuje metabolizmus halotánu na kyselinu trifluóroctovú. V pečeni sa metabolizuje približne 20% inhalovaného halotánu a metabolity sa vylúčia v moči. Tieto zdravotné riziká boli najväčší dôvod, prečo halotán nahradili iné anestetiká. Keďže je pravdepodobnosť poškodenia pečene u detí oveľa nižšia ako u dospelých u detí sa nahradil až po roku 2000.&lt;br&gt;
Tak ako ostatné inhalačné anestetiká halotán môže vyvolať malígnu hypertermiu
Dostupnosť.
Halotán je dostupný v 30, 50, 200 a 250 ml nádobách, aj keď v mnochých vyspelých krajinách sa už nepredáva, pretože ho nahradili novšie anestetiká.
Farmakologický mechanizmus.
Halotán aktivuje GABAA a glycínový receptor a takisto pôsobí antagonisticky na NMDA receptor. Inhibuje Nikotínový acetylcholínový receptor. Nemá žiadny účinok na kainátové receptory alebo na AMPA receptor.
Hajnáčska vrchovina

Hajnáčska vrchovina (maď. Ajnácskői hegység) je geomorfologický podcelok Cerovej vrchoviny. Najvyšší vrch Karanč je s výškou maximom celého pohoria.
Polohopis.
Podcelok zaberá najvyššiu časť pohoria v slovensko-maďarskom pohraničí, no úzkym pásom pokračuje centrálnou časťou na jeho severný okraj. Na juhu Hajnáčsku vrchovinu vymedzuje štátna hranica, na západe susedí Mučínska vrchovina, na severe Fiľakovská brázda a Bučenská vrchovina. Na severovýchode sa úzky výbežok dotýka Rimavskej kotliny a východným smerom pokračuje Cerová vrchovina podcelkom Petrovská vrchovina.
Chránené územia.
Podcelok zasahuje do CHKO Cerová vrchovina, z maloplošných chránených území tu leží:
Kostol svätej Barbory (Olomouc)

Kostol svätej Barbory () je rímskokatolícky Kostol, ktorý sa nachádza na Selskom námestí v Chválkoviciach, mestskej časti Olomouca.
Dejiny.
Na mieste dnešného kostola stávala kaplka sv. Urbana, pôvodne spravovaná premonštrátmi z konventu na Klášterního Hradiska. Kaplka utrpela veľké škody počas švédského vpádu do Olomouca počas Tridsaťročnej vojny. Okolo roku 1667 bola rozšírená o chrámovú loď a bola novo zasvätená svätej Barbore. V roku 1690 k nej bola pristavaná veža s typickým, tzv. „hanáckým zastrešením“. V roku 1853 budova získala nové klenutie a krátko nato sa stala farským kostolom novovzniknutej samostatnej farnosti. Farnosť Olomouc - Chválkovice je súčasťou Olomouckej arcidiecézy.
3. mája 1958 bol spolu s pútnickou alejou, sochami a ďalšími stavbami vyhlásený za kultúrnu pamiatku.
Pamätník Červenej armády (Ostrava)

Pamätník Červenej armády v Ostrave je národná kultúrna pamiatka nachádzajúca sa v Komenského sadoch v mestskom obvode Moravská Ostrava a Přívoz. Odhalený bol v roku 1946 v rámci osláv 1. výročia oslobodenia Československa. Projekt vypracoval architekt Josef Jírovec, autormi výtvarného prevedenia sú sochári Konrád Babraj a Karel Vávra. Národnou kultúrnou pamiatkou bol pamätník vyhlásený v roku 1978.
Malá pevnosť Terezín

Malá pevnosť Terezín je výrazná časť mesta Terezín nachádzajúca sa na pravom brehu rieky Ohře pri bývalej štátnej ceste I / 8 (teraz cesta II / 608) na trase Praha-Teplice-Drážďany asi 60 kilometrov severne od Prahy a 4 kilometre juhozápadne od Litoměřic. Táto pôvodne vojenská pevnosť vznikla spoločne s celým mestom Terezín koncom 18. storočia na pravom brehu Staré Ohře a v už 19. storočí slúžila ako väzenie.
Prvá svetová vojna.
Za prvej svetovej vojny zohrala malá pevnosť smutnú úlohu žalára pre odporcov rakúsko-uhorského imperializmu a vojny. V tesnej blízkosti Terezína bol zriadený najväčší zajatecký tábor na českom území. 
Za prvej svetovej vojny tu bol väznený srbský nacionalista Gavrilo Princip, ktorý 28. júna 1914 spáchal v Sarajeve atentát na Františka Ferdinanda d'Este a jeho manželku Žofiu Chotkovú. Táto udalosť viedla k vypuknutiu 1. svetovej vojny. Princip zomrel v otrasných podmienkach terezínskeho väzenia po štyroch rokoch 28. apríla 1918 na tuberkulózu.
Druhá svetová vojna.
V čase druhej svetovej vojny tu sídlila od 10. júna 1940 neblaho preslávená väznica pražského gestapa. Vplyvom zlých hygienických podmienok medzi väzňami vypukla v tomto období epidémia škvrnitého týfusu.
Po 2. svetovej vojne.
V rokoch 1945 - 1948 Malá pevnosť slúžila ako internačný tábor pre nemeckých vojnových zajatcov a ďalej tiež pre civilné osoby nemeckej národnosti, ktoré mali byť na základe Benešových dekrétov po vojne odsunuté z Československa do Nemecka.
Dnes sa v Malej pevnosti nachádza sídlo múzejnej, kultúrnej a vzdelávacej inštitúcie "Pamätník Terezín".
Tesne pred hlavnou západnou bránou Malej pevnosti sa nachádza Národný cintorín Terezín.
MOL Aréna

MOL Aréna je futbalový štadión v meste Dunajská Streda. Svoje domáce zápasy tu od roku 1954 hrá klub FK DAC 1904 Dunajská Streda.
História štadióna.
Mestský futbalový štadión bol postavený v roku 1953 a 7. júna 1954 tu odohrali domáci svoj prvý zápas proti výberu Budapešti, v ktorom podľahli 1:8. Štadión prešiel v 80. rokoch 20. storočia prestavbou, kedy pre účely spartakiády v roku 1985 pribudla aj nová tribúna. Kapacita štadióna bola na prelome dekád po dobudovaní obidvoch tribún približne 16,5 tisíca divákov.
Výstavba nového štadióna.
Na mieste pôvodného štadióna postupne, počas prevádzky, vznikol nový, pričom jeho kapacita je 12 700 divákov a spĺňa kritériá kategórie 4 UEFA. Prvý zápas odohral DAC na kompletne zrekonštruovanom štadióne 16.2.2019 proti Slovanu Bratislava v rámci Fortuna ligy.
Významné zápasy.
Na štadióne odohral jeden zápas aj reprezentačný výber Slovenska, kedy 30. marca 1993 remizoval v prípravnom zápase s Litvou 2:2.
Domáci klub odohral na štadióne všetky pohárové zápasy, vrátane toho s FC Bayern Mníchov, kedy v domácej odvete pred 15572 divákmi podľahol o dva góly nemeckému súperovi vedenému Juppom Heynckes.
Mestský futbalový štadión Michalovce

Mestský futbalový štadión je futbalový štadión v meste Michalovce. Svoje domáce zápasy tu hrá hrá približne od roku 1949 klub MFK Zemplín Michalovce. Intenzita osvetlenia je 1 200 luxov.
Rekonštrukcia štadióna.
Štadión prešiel postupnými krokmi dlhodobou rekonštrukciou medzi rokmi 2006 až 2016, kedy zanikol pôvodný ovál s bežeckou dráhou, z ktorej kedysi štartoval známy Podvihorlatský maratón. Zrekonštruovali sa tribúny, aj zázemie, bolo nainštalované umelé osvetlenie a vyhrievaný trávnik.
Bučenská vrchovina

Bučenská vrchovina je geomorfologický podcelok Cerovej vrchoviny. Najvyšší vrch podcelku je Veľký Bučeň s výškou 
Polohopis.
Podcelok zaberá severnú polovicu centrálnej časti pohoria. Na severe susedí s Rimavskou a Lučeneckou kotlinou, na západe a juhu pokračuje Cerová vrchovina podcelkami Fiľakovská brázda a Hajnáčska vrchovina.
Chránené územia.
Podcelok malou časťou zasahuje do CHKO Cerová vrchovina, z maloplošných chránených území tu leží prírodná rezervácia Kerčík.
Petrovská vrchovina

Petrovská vrchovina je geomorfologický podcelok Cerovej vrchoviny. Najvyšší vrch podcelku je Birín s výškou 
Polohopis.
Podcelok zaberá východnú časť pohoria a južný okraj vymedzuje slovensko-maďarská hranica. Na severe susedí s Rimavskou kotlinou, na západe pokračuje Cerová vrchovina podcelkom Hajnáčska vrchovina.
Chránené územia.
Podcelok južnou časťou zasahuje do CHKO Cerová vrchovina, z maloplošných chránených území tu ležia:
Štadión FC ViOn

Štadión FC ViOn je futbalový štadión v slovenskom meste Zlaté Moravce. Svoje domáce zápasy tu hrá tím FC ViOn Zlaté Moravce. Viaceré zápasy tu odohrala aj slovenská futbalová reprezentácia do 21 rokov, pamätné je najmä víťazstvo s výberom Holandska 4:2 v úspešnej európskej kvalifikácii. Výkon osvetlenia je 1 400 luxov.
Štadión nemá významnú históriu, keďže Zlaté Moravce hrali regionálne súťaže a do najvyššej sa dostali až po vstupe majiteľa klubu Viliama Ondrejku, po ktorom nesie názov klub, štadión, aj firma, ktorú zakladal. Slabiky ViOn sú začiatočnými písmenami jeho mena. Najvyššia súťaž sa tu hráva s jednoročnou prestávkou od sezóny 2007/2008.
Kalliteles (sochár)

Kalliteles () bol grécky sochár v 5. storočí.
Kalliteles, grécky sochár neznámeho rodiska, bol činný v 5. storočí pred Kr. Podľa Pausania bol spoluautorom sochy boha Herma umiestnenej na posvätnej pôde Olympie: „"Hermes, nesúci jahňa v podpazuší a s prilbou na hlave, odetý v chitóne a plášti, nie je dar Formida, ale ho bohu darovali Arkáďania z Fenea. Nápis hlása, že ho vytvoril aigínsky Onatas a s ním Kallitelés, a zdá sa mi, že Kallitelés bol Onatov žiak alebo syn."“
Vodné pólo na Juhoamerických hrách 2018

Vodné pólo na Juhoamerických hrách 2018 bol vodnopólový turnaj v rámci multišportového podujatia Juhoamerických hier 2018. Konal sa vo Villa Tunari, v departmente Cochabamba, v Bolívii v dňoch od 26. do 30. mája 2018, za účasti 5 mužských tímov. Vodnopólový turnaj sa na hrách organizuje od roku 2010 a toto bolo jeho 2. vydanie. Zápasy sa odohrali v Piscina Olímpica de Villa Tunari. Pri neúčasti získala titul , ktorá vo finálovom stretnutí zvíťazila nad .
Tento turnaj neslúžil ako kvalifikácia juhoamerických družstiev na vodnopólový turnaj Panamerických hier 2019, ktoré hostí Lima. V roku 2018 sa odohrali Juhoamerické majstrovstvá v Peru, z ktorých sa 2 družstvá z každej kategórie kvalifikovali na hry v roku 2019. Aj to rozhodlo o menšom počte tímov a neúčasti Brazílie, rovnako ako o tom, že sa ženský turnaj pre malý počet tímov (aspoň 5) neodohral. Do ženského turnaja pred jeho zrušením boli prihlásené 3 tímy: Argentína, Čile, Peru a záujem pôvodne prejavil aj Ekvádor.
Vlasovec

Vlasovec môže byť:
Jakub Kray

Jakub Kray () môže byť:
Vodné pólo na Stredoamerických a karibských hrách 2018

Vodné pólo na Stredoamerických a karibských hrách 2018 bol vodnopólový turnaj v rámci multišportového podujatia Stredoamerických a karibských hier 2018. Konal sa v Barranquille, v Kolumbii v dňoch od 26. júla2. augusta 2018, za účasti 8 mužských a 6 ženských tímov. Vodnopólový turnaj sa na hrách organizuje od roku 1938, riadi ho Stredoamerická a karibská plavecká konfederácia (CCCAN) a toto bolo jeho 20. vydanie. Zápasy sa odohrali v plaveckom centre Complejo Acuático Barranquilla a kapacitou 1 800 divákov, v ktorom sa odohrali aj súťaže v plávaní, synchronizovanom plávaní a skokoch do vody. V mužskej kategórii získala titul , ktorá vo finálovom stretnutí zvíťazila nad . U žien zvíťazila , keď vo finále vyhrala nad .
Turnaj zároveň slúžil ako kvalifikácia stredoamerických družstiev na vodnopólový turnaj Panamerických hier 2019, ktoré hostí Lima. Z oboch kategórií sa kvalifikovali 3 najlepšie družstvá. 
Kvalifikácia.
Kvalifikačný kľúč:
Thrasón

Thrasón ("Thrasón") môže byť:
Basketbal na Stredoamerických a karibských hrách 2018

Basketbal na Stredoamerických a karibských hrách 2018 bol basketbalový turnaj v rámci multišportového podujatia Stredoamerických a karibských hier 2018. Konal sa v Barranquille, v Kolumbii v dňoch od 20. júla3. augusta 2018, za účasti 7 mužských a 8 ženských tímov. Basketbalový turnaj sa na hrách organizuje od roku 1926, riadi ho Stredoamerická a karibská basketbalová konfederácia (CONCENCABA) a toto bolo jeho 23. vydanie. Zápasy sa odohrali v aréne Coliseo Elias Chewing s kapacitou 3 900 divákov. 
V mužskej kategórii svoj siedmy titul získalo , ktoré vo finálovom zápase zvíťazilo nad . U žien získala titul domáca , ktorá vo finále vyhrala nad obhajcom prvenstva z .
Kvalifikácia.
Kvalifikačný kľúč:
Poznámka: Číslo v zátvorke udáva umiestnenie vo svetovom rebríčku FIBA k júlu 2018.
Poznámky:
Zberné a odsunové zdravotnícke zariadenie

Zberné a odsunové zdravotnícke zariadenie (, skratka "CSU") je zdravotnícka jednotka pôsobiaca na mieste operácie, ktorá zabezpečuje odsun ranených a chorých pod lekárskym dozorom.
Partenokarpia

Partenokarpia alebo bezsemennosť je jav pri (niektorých) rastlinách, ktoré majú plody. Jeho presná definícia je sporná. Môže byť definovaný niektorým z nasledujúcich spôsobov:
Delenie.
Pre vyššie uvedené definície okrem iného platí, že definícia č. 1 nezahŕňa vonkajšie podnety, kým definície č. 2-5 ich zahŕňajú. Preto sa pre definície č. 2-5 rozlišuje: 
Výskyt.
Prirodzene sa partenokarpia vyskytuje napr. pri rodoch jabloň, ananás, hruška, banán, ľuľok a citrusových plodoch. Tieto plody bývajú často bez semien alebo majú zakrpatené semená.
Fertilizácia

Fertilizácia môže byť:
Petr Hromek

Generálmajor Ing. Petr Hromek (* 3. december 1963, Krnov) je český generál.
Od 1. novembra 2020 pôsobí ako predstaviteľ Česka pri Vrchnom veliteľstve spojeneckých síl NATO. V minulosti bol tiež veliteľom Vzdušných síl AČR.
Vojenské pôsobenie.
S lietaním začal v krnovskom aeroklube.
V roku 1986 vyštudoval Vysokú vojenskú leteckú školu Košice. Po skončení sa stal pilotom 1. slp České Budějovice. V rokoch 19891994 tam pôsobil ako veliteľ roja. V roku 1994 bol veliteľom 2. letky 1. slp České Budějovice. Od roku 1995 pôsobil v Čáslavi, najprv ako zástupca veliteľa 1. letky 4. zTL Čáslav, v rokoch 19982000 ako inšpektor bezpečnosti letov. V rokoch 2000 až 2004 bol starším dôstojníkom na Veliteľstve NATO v Rammsteine. Potom pôsobil od 2004 do 2006 ako náčelník skupiny taktického letectva Velitelství společných sil Olomouc. V rokoch 2006 až 2008 potom bol náčelníkom Oddělení letectva Velitelství společných sil Olomouc. V rokoch 2009 až 2013 bol náčelníkom odboru bojové přípravy VzS Velitelství společných sil Olomouc. Od roku 2013 do roku 2016 velil 21. základni taktického letectva v Čáslavi. V rokoch 2014 až 2015 bol zároveň náčelníkom operačného oddelenia veliteľstva TAAC - Air, v afganistanskom Kábule, súčasť misie ISAF. Od roku 2016 do roku 2018 bol zástupcom veliteľa Vzdušných síl Armády ČR.
8. mája 2017 ho prezident ČR Miloš Zeman povýšil z plk. gšt. do prvej generálskej hodnosti – brigádny generál. 28. októbra 2018 bol povýšený do hodnosti generálmajor.
Do funkcie veliteľa Vzdušných síl bol ustanovený k 1. máju 2018. Jeho predchodcom bol generálmajor Jaromír Šebesta. Od 1. novembra 2020 pôsobí ako predstaviteľ Česka pri Vrchnom veliteľstve spojeneckých síl NATO. Jeho predchodcom bol Petr Mikulenka, ktorý prevzal velenie Vzdušných síl.
Od roku 2023 je ako generál vo výslužbe poverený ministerkou obrany vedením projektu zavedenia lietadiel F-35 do výzbroje českej armády.
Kallistonikos z Téb

Kallistonikos () bol grécky sochár v 4. storočí.
Kallistonikos, grécky sochár z Téb, tvoril v 4. storočí pred Kr. Cestovateľ Pausanias po návšteve Téb do svojej sprievodcovskej príručky zaznamenal, že bol spoluautorom sochárskeho diela bohyne Tyché a malého Pluta: „"Za svätyňou Ammónovou majú Tébania takzvanú veštiareň Teiresiovu, tu veštia z letu vtákov, a v blízkosti chrám bohyne Tyché. V náručí nesie malého Pluta, ako Tébania vyhlasujú. Ruky a tvár sochy vytvoril Aténčan Xenofón, ostatok domáci umelec Kallistonikos."“
Socha bohyne s malým Plutom v náručí bola v staroveku častým námetom. Preslávenou bola socha Eirény a malého Pluta od Kéfisodota, ktorá sa zachovala v mnohých kópiách. Originál sa nachádzal na agore v Aténach.
Volejbal na Stredoamerických a karibských hrách 2018

Volejbal na Stredoamerických a karibských hrách 2018 bol volejbalový turnaj v rámci multišportového podujatia Stredoamerických a karibských hier 2018. Konal sa v Barranquille, v Kolumbii v dňoch od 20. júla2. augusta 2018, za účasti 8 mužských a 8 ženských tímov. Volejbalový turnaj sa na hrách organizuje od roku 1930 a toto bolo jeho 22. vydanie. Zápasy sa odohrali v aréne Coliseo Sugar Baby Rojas (predtým "Coliseo Humberto Perea") s kapacitou 3 900 divákov. 
V mužskej kategórii získalo titul , ktoré vo finálovom zápase zvíťazilo nad domácou . U žien obhájila titul , ktorá vo finále vyhrala rovnako nad . Kolumbia získala v oboch kategóriách svoje prvé medaily.
Kvalifikácia.
Kvalifikačný kľúč:
Poznámka: Číslo v zátvorke udáva umiestnenie vo svetovom rebríčku FIVB k júlu 2017.
Poznámka: Číslo v zátvorke udáva umiestnenie vo svetovom rebríčku FIVB k augustu 2017.
Výsledky.
Turnaj mužov.
Play-off.
&lt;br&gt;
Turnaj žien.
Základné skupiny.
Skupina B.
&lt;br&gt;
Hádzaná na Stredoamerických a karibských hrách 2018

Hádzaná na Stredoamerických a karibských hrách 2018 bol hádzanársky turnaj v rámci multišportového podujatia Stredoamerických a karibských hier 2018. Konal sa v Barranquille, v Kolumbii v dňoch od 20. júla1. augusta 2018, za účasti 8 mužských a 8 ženských tímov. Hádzanársky turnaj sa na hrách organizuje od roku 1996, riadi ho Stredoamerická a karibská hádzanárska konfederácia (CCCB) a toto bolo jeho 6. vydanie. Zápasy sa odohrali v aréne Coliseo Colegio Sagrado Corazón de Jesús. V mužskej kategórii získala titul , ktorá vo finálovom stretnutí zvíťazila nad obhajcom prvenstva z . U žien zvíťazila , ktorá vo finále vyhrala nad .
Turnaj zároveň slúžil ako kvalifikácia stredoamerických družstiev na hádzanársky turnaj Panamerických hier 2019, ktoré hostí Lima. Z oboch kategórií sa kvalifikovali 3 najlepšie družstvá.
Kvalifikácia.
Kvalifikačný kľúč:
Saint-Étienne-de-Montluc

Saint-Étienne-de-Montluc môže byť:
Kaluzova-Kleinova teória

Kaluzova-Kleinova teória je rozšírenie všeobecnej teórie relativity ktorú vypracoval v roku 1919 Theodor Kaluza a neskôr v roku 1926 jej Oskar Klein dal kvantovú interpretáciu aby sa zhodovala s nedávnymi objavmi Heisenberga a Schrödingera. Pôvodnú hypotézu Kaluza poslal Einsteinovi a v roku 1921 ju sám publikoval.
Kaluzova-Kleinova teória je pokus o vytvorenie jednotnej teórie pola, zahrňuje gravitáciu a elektromagnetizmus pridaním piatej dimenzie. 
Opis piatej dimenzie.
Fyzikálny priestoročas pozorujeme ako štvorrozmerný preto je vhodné vytvorenie päťrozmernej geometrie na zbavenie sa fyzikálnej podstaty piateho rozmeru. Kaluza zaviedol takzvané „válce“, podľa ktorých mala v päťrozmernej variete existovať jednorozmerná grupa izometrických transformácii. Vzniká tak Killingove vektorové pole čo spôsobuje, že päťrozmerná geometrická štruktúra môže byť opísaná geometriou štvorrozmernej hyperplochy. Päťrozmerná varieta potom má topologickú štruktúru M4 x S1 , kde M4 je Minkowského priestoročas a S1 je kružnica, to znamená že varieta by mala mať tvar tenkého valca. Ak je polomer tohoto valca dostatočne malý (subatomárnych rozmerov), nemôže sa žiadny makroskopický objekt v piatom rozmere pohybovať a priestoročas sa efektívne javí ako štvorrozmerný.
Zoznam divadelných článkov/É

Tento index bol automaticky vygenerovaný podľa tejto . Obsahuje 1 článok. Aby sa nové články zobrazili v tomto indexe, musia byť zaradené aspoň do jednej z vymenovaných kategórii. Nové a upravené kategórie sa zohľadnia pri nasledujúcom generovaní.
ém.
Émile Augier
Clelles

Clelles môže byť:
Le Bourg-d’Oisans

Le Bourg-d’Oisans môže byť:
Corps

Corps môže byť:
Zoznam filmových článkov/Ň

Tento index bol automaticky vygenerovaný podľa tejto . Obsahuje 1 článok. Aby sa nové články zobrazili v tomto indexe, musia byť zaradené aspoň do jednej z vymenovaných kategórii. Nové a upravené kategórie sa zohľadnia pri nasledujúcom generovaní.
ňu.
Ňuchač
Domène

Domène môže byť:
Eybens

Eybens môže byť:
Zúrodnenie

Zúrodnenie (zúrodňovanie) môže byť:
Zoznam geovedných článkov/Ś

Tento index bol automaticky vygenerovaný podľa tejto . Obsahuje 1 článok. Aby sa nové články zobrazili v tomto indexe, musia byť zaradené aspoň do jednej z vymenovaných kategórii. Nové a upravené kategórie sa zohľadnia pri nasledujúcom generovaní.
śn.
Śnieżna Studnia
Turista (osoba)

Turista je osoba, ktorý v navštívenom mieste aspoň raz prenocuje. Podľa Svetovej organizácie cestovného ruchu (UNWTO) v domácom turizme je to návštevník mimo miesta trvalého bydliska, ktorého cesta zahrnuje minimálne jedno prenocovanie, ale nie dlhší čas ako šesť mesiacov. V medzinárodnom turizme je to návštevník mimo miesta trvalého bydliska, ktorého cesta do inej krajiny zahrňuje aspoň jedno prenocovanie, ale netrvá dlhšie ako jeden rok. Z hľadiska dĺžky pobytu rozlišujeme dovolenkára, resp. turistu, ktorý sa krátkodobo zdržuje v navštívenom mieste. Návštevník je subjekt turizmu, nositeľ dopytu po turizme, t.j. každý, kto uspokojuje svoje potreby počas cestovania a pobytu mimo miesta trvalého bydliska spotrebou statkov turizmu. Podľa UNWTO ide o cestujúceho, zahrňovaného do štatistiky turizmu, t.j. osobu, ktorá cestuje na prechodný čas do iného miesta, ako je obvyklé miesto jej pobytu, pričom hlavný účel cesty je iný ako vykonávanie zárobkovej činnosti v navštívenom mieste. Turista v prístupnej miere uplatňuje ponuku na upevnenie zdravia, zvýšenie kvality života a odstránenie negatívnych vplyvov životného prostredia na ľudský organizmus.
Pozemný hokej na Stredoamerických a karibských hrách 2018

Pozemný hokej na Stredoamerických a karibských hrách 2018 bol turnaj v pozemnom hokeji v rámci multišportového podujatia Stredoamerických a karibských hier 2018. Konal sa v Barranquille, v Kolumbii v dňoch od 20.29. júla 2018, za účasti 8 mužských a 8 ženských tímov. Zaujímavosťou je, že družstvá domácej Kolumbie sa ho nezúčastnili, nakoľko pozemný hokej sa v tejto krajine začal rozvíjať iba nedávno (národný hokejový zväz sa stal súčasťou FIH iba v roku 2016). Hokejový turnaj sa na hrách organizuje od roku 1982, riadi ho Panamerická federácia pozemného hokeja (PAHF) a toto bolo jeho 10. vydanie. Zápasy sa odohrali na štadióne Unidad Deportiva Pibe Valderrama. V mužskej kategórii obhájila titul , ktorá vo finálovom zápase zvíťazila nad . U žien tiež obhájila titul , ktorá vo finále vyhrala nad .
Turnaj zároveň slúžil ako kvalifikácia stredoamerických družstiev na hokejový turnaj Panamerických hier 2019, ktoré hostí Lima. Z oboch kategórií sa kvalifikovali 2 najlepšie družstvá.
Kvalifikácia.
Poznámka: Číslo v zátvorke udáva umiestnenie v svetovom rebríčku FIH k júlu 2018.
Poznámka: Číslo v zátvorke udáva umiestnenie v svetovom rebríčku FIH k decembru 2017.
UNWTO

UNWTO - Svetová organizácia turizmu - je odbornou organizáciou systému svetovej Organizácie spojených národov (OSN) a ktorá má v kompetencii podporu a propagáciu zodpovedného a udržateľného cestovného ruchu dostupného pre všetkých. UNWTO ako vedúca medzinárodná organizácia v oblasti cestovného ruchu podporuje cestovný ruch ako hnaciu silu ekonomického rastu, rozvoja regiónov a environmentálnej udržateľnosti, ponúka vedenie a podporu pri rozvíjaní know-how a politík cestovného ruchu po celom svete. Členskú základňu UNWTO tvoria reprezentanti súkromného sektora, vzdelávacie inštitúcie a organizácie cestovného ruchu. UNWTO poskytuje možnosť spájať záujmy vlád a produktové skupiny cestovného ruchu a budovať partnerstvo verejného a súkromného sektora, keďže jej členmi nie sú iba zvrchované štáty, ale aj predstavitelia súkromnej sféry. Slovenská republika sa ako suverénny štát stala plnoprávnym členom UNWTO sukcesiou 1. januára 1993. Valné zhromaždenie je najvyšším orgánom UNWTO. Zasadá každé dva roky a zúčastňujú sa ho delegácie reprezentujúce plnoprávnych a pridružených členov. Umožňuje stretnutie vedúcich predstaviteľov svetového cestovného ruchu, expertov, organizácií a inštitúcií. Schvaľuje rozpočet organizácie a program práce; rozhoduje o administratívnych, finančných, organizačných, štatutárnych a ďalších otázkach súvisiacich s činnosťou organizácie; prediskutováva dôležité problémy odvetvia cestovného ruchu a zaoberá sa jeho ďalším smerovaním.
Softbal na Stredoamerických a karibských hrách 2018

Softbal na Stredoamerických a karibských hrách 2018 bol softbalový turnaj v rámci multišportového podujatia Stredoamerických a karibských hier 2018. Konal sa v Barranquille, v Kolumbii v dňoch od 20. júla2. augusta 2018, za účasti 7 mužských a 7 ženských tímov. Softbalový turnaj sa na hrách organizuje od roku 1946, riadi ho Stredoamerická a karibská softbalová konfederácia (CONCACAS) a toto bolo jeho 13. vydanie. Zápasy sa odohrali na štadióne Estadio Pequeñas Ligas s kapacitou 1 000 divákov. 
V mužskej kategórii získala titul , ktorá vo finálovom stretnutí zvíťazila nad obhajcom prvenstva z . U žien získalo po 25 rokoch titul , ktoré vo finále vyhralo nad . Pre strieborné Mexiko to bola prvá medaila na tomto podujatí.
Kvalifikácia.
Poznámka: Číslo v zátvorke udáva umiestnenie v svetovom rebríčku WBSC v roku 2018.
Poznámka: Číslo v zátvorke udáva umiestnenie v svetovom rebríčku WBSC v roku 2018.
Bejzbal na Stredoamerických a karibských hrách 2018

Bejzbal na Stredoamerických a karibských hrách 2018 bol bejzbalový turnaj v rámci multišportového podujatia Stredoamerických a karibských hier 2018. Konal sa v Barranquille, v Kolumbii v dňoch od 20.29. júla 2018, za účasti 8 mužských tímov. Bejzbalový turnaj sa na hrách organizuje od roku 1926, riadi ho Panamerická bejzbalová konfederácia (COPABE) a toto bolo jeho 23. vydanie. Zápasy sa odohrali na novovybudovanom štadióne Estadio Édgar Rentería s kapacitou 12 000 divákov. Po 16 rokoch získalo titul , ktoré sa v jedinej hranej skupine umiestnilo pred obhajcom prvenstva z a domácou .
Turnaj zároveň slúžil ako kvalifikácia stredoamerických družstiev na bejzbalový turnaj Panamerických hier 2019, ktoré hostí Lima. Kvalifikovali sa 2 najlepšie družstvá.
Kvalifikácia.
Poznámka: Číslo v zátvorke udáva umiestnenie v svetovom rebríčku WBSC v roku 2018.
Ragby na Stredoamerických a karibských hrách 2018

Ragby na Stredoamerických a karibských hrách 2018 bol turnaj v sedmičkovom ragby v rámci multišportového podujatia Stredoamerických a karibských hier 2018. Konal sa v Barranquille, v Kolumbii v dňoch od 1.2. augusta 2018, za účasti 8 mužských a 6 ženských tímov. Ragbyový turnaj sa na hrách organizuje iba od roku 2010, riadi ho Ragbyová asociácia Severnej Ameriky a Karibiku (NAR) a toto bolo jeho 3. vydanie. Zápasy sa odohrali na štadióne Estadio Moderno Julio Torres s kapacitou 2 200 divákov, na ktorom sa odohral aj ženský futbalový turnaj. 
Tituly obhájili obe družstvá domácej Kolumbie, keď vo svojich finálových zápasoch zvíťazili nad , resp. .
Kvalifikácia.
Kvalifikačný kľúč:
Formula 1 v roku 2019

Sezóna 2019 Formuly 1 je 70. ročníkom svetového šampionátu jazdcov a 60. ročníkom pohára konštruktérov. Začala 17. marca 2019 pretekmi v Austrálii a skončila 1. decembra 2019 v Abu Zabí.
Titul majstra sveta získal Lewis Hamilton, v poradí jeho šiesty a tretí po sebe. Pohár konštruktérov vyhral šiesty rok po sebe Mercedes.
Kalendár.
Oproti roku 2018 zostáva počet Veľkých cien nezmenený, no prvá VC sa bude konať o týždeň skôr a posledná VC o týždeň neskôr. Poradie si vymenili VC USA a VC Mexika.
Pneumatiky.
Výhradným dodávateľom pneumatík pre rok 2019 bude Pirelli. S úmyslom zjednodušiť označenie pneumatík, budú slick pneumatiky odlíšené iba tromi farbami - mäkké (červené), stredné (žlté) a tvrdé (biele), v porovnaní s rokom 2018, kedy bolo farieb sedem. Zmesí však bude viac než tri, vzhľadom k rôznym špecifikáciam tratí, teda napr. mäkká zmes v Monaku nebude v skutočnosti tá istá zmes ako mäkká zmes v Silverstone alebo Suzuke. Prechodné a pneumatiky do mokra zostanú nezmenené.
Alokácia.
Pirelli pre každé preteky vyberá tri zmesi (tvrdú "H", strednú "M" a mäkkú "S") z piatich dostupných tvrdostí (C1 je najtvrdšia, C5 najmäkšia). Tabuľka nižšie uvádza výber zmesí pneumatík a ich farebné označenie pre jednotlivé preteky. Pneumatiky do morka a prechodné pneumatiky sú dostupné počas všetkých Veľkých cien.
Pre európske preteky sa zmesy pneumatík vyberajú 8 týždňov vopred a pre ostatné preteky mimo Európy 14 týždňov vopred.
Kvalifikácia.
Nasledujúca tabuľka uvádza porovnanie tímových kolegov v kvalifikácii.
Nižné Jamnícke pleso

Nižné Jamnícke pleso je najväčšie pleso v Jamníckej doline v Západných Tatrách na Slovensku. Je známe tiež pod názvom Dolné Jamnícke pleso. Má rozlohu 1,1315 ha a je 178 m dlhé a 95 m široké. Má maximálnu hĺbku 8,2 m a objem je 25 180 m³. Leží v nadmorskej výške .
Okolie.
Nachádza sa v hornej časti Jamníckej doliny južne od sedla pod Deravou a severne od hrebeňa Jazerného vrchu. Západne od neho sa nachádza Vyšné Jamnícke pleso.
Vodný režim.
Plesom preteká Jamnícky potok, ktorý je prítokom Račkovej patriacej do povodia Váhu. Rozmery jazera v priebehu času zachycuje tabuľka:
Prístup.
Pleso je verejnosti prístupné